ठेकेदार को भुगतान होता रहा परेशान लोग कनेक्शन हटाते रहे
2
1
सब कह रहे हम नहीं जिम्मेदार
अरपा पार जोन 2 के सीवेज प्रोजेक्ट पर अकेले 125 करोड़ रुपए खर्च हो चुके हैं। पूरे प्रोजेक्ट पर अब तक 303 करोड़ का भुगतान हो चुका है। इसके बावजूद लोगों के हिस्से में जर्जर सड़क पर चलने और धूल फांकने की परेशानियां ही आ रही हैं। जिन लोगों को जोन 2 के अंतर्गत सीवेज का कनेक्शन दिया गया, निकासी के अभाव में वे कनेक्शन हटाते जा रहे हैं। इसके बावजूद जिम्मेदार ठेकेदार सिंप्लेक्स पर कोई कार्रवाई नहीं की गई। इस सारे गड़बड़ घोटाले के लिए जिम्मेदार लोग अब अपना दोष एक दूसरे पर मढ़ते नजर आ रहे हैं।
दैनिक भास्कर ने ग्राउंड रिपोर्ट की, तो लोगों की परेशानियां खुलकर सामने आ गईं। राजकिशोर नगर की हालत सबसे ज्यादा खराब है। घरों के सामने सीवेज के चेंबर से हर दिन पानी बाहर निकलता रहता है। एक तरह से सीवेज का गंदा पानी जल स्रोत को लगातार प्रदूषित कर रहा है। जिस कंसल्टेंट मैनहार्ट के जरिए प्रोजेक्ट का संचालन हुआ, वह काम छोड़कर भाग गई है। नए कंसल्टेंट की नियुक्ति के दौरान प्रोजेक्ट की मानिटरिंग नगरीय प्रशासन विभाग, रायपुर के अफसरों की टीम ने संभाला। टीम ने सितंबर में जोन 2 की सीवर लाइन की पड़ताल की, तो उसी वक्त निकासी ठप होने की शिकायत सामने आ गई थी। इसके बावजूद टीम के दिशा निर्देशों पर अमल नहीं किया गया। सीवर लाइन की सफाई का काम अब तक चल ही रहा है लेकिन इससे राहत मिलती नजर नहीं आ रही है।
जवाब देने से बचते रहे सिंप्लेक्स के अफसर: अंडर ग्राउंड सीवेज का काम कर रही सिंप्लेक्स कंपनी के अधिकारियों से दो दिन से लगातार बात करने की कोशिश की गई। प्रोजेक्ट मैनेजर योगेश बारापात्रे ने फोन रिसीव नहीं किया। कार्यालय में भी नहीं मिले। घंटे भर के इंतजार के बाद उनके मोबाइल नंबर 9752596241 पर मैसेज डाला गया। उसका जवाब नहीं मिलने पर उन्हें वे सवाल मैसेज किए गए जिसका जवाब उनसे लेना था। उसका भी कोई जवाब उन्होंने नहीं दिया। इसी तरह से कंपनी के वरिष्ठ अधिकारी उत्तम कुमार से उनके मोबाइल नंबर 9752596240 पर कई बार फोन किया गया, लेकिन उन्होंने भी मोबाइल रिसीव नहीं किया।
जोरापारा में ही सीबी पाण्डेय के आवास का कनेक्शन इसी तरह निकालना पड़ा।
सरकंडा के जोरापारा स्थित रामप्रसाद राठौर के घर का कनेक्शन निकासी ठप होने पर उन्होंने हटा दिया।
सिंप्लेक्स ही जिम्मेदार सौमिल चौबे, आयुक्त
कोई जिम्मेदार नहीं किशोर राय, मेयर
कौन जिम्मेदार, मालूम नहीं: एम सरकार, ईई
जवाब- निश्चित तौर पर सिंप्लेक्स ही जिम्मेदार है, जो समय पर काम नहीं कर रही है। काम समय पर नहीं हुआ इसलिए कंसलटेंट मैनहार्ट को हटाया गया।
जवाब- 15-15 दिन का टार्गेट देकर कंपनी से काम करवा रहे हैं। लोकार्पण के समय स्थिति क्या थी मुझे नहीं मालूम। ठीक रहा होगा इसलिए करवाया गया।
जवाब- मुझ तक तो किसी ने शिकायत नहीं कि सरकंडा जोन में लोग सीवेज को लेकर परेशान हैं। अब कैसे कह सकता हूं कि प्रोजेक्ट पूरा नहीं होने के लिए कौन जिम्मेदार है।
जवाब- कोशिश कर रहे हैं कि सरकंडा जोन व्यवस्थित तरीके से शुरू हो जाए। लोकार्पण के समय भी मैं नहीं था। यह तो मेयर वाणीराव के कार्यकाल में शुरू हुआ है।
जवाब- मैं तो एक साल पहले ही सीवेज सेल में आया हूं। हाइड्रोलिक टेस्ट हुअा कि नहीं, नहीं हुआ तो कौन जिम्मेदार है? मैं क्या बता सकता हूं।
जवाब- मुझे सिर्फ इतना पता है कि मेरे अपने कार्यकाल में मैंने सरकंडा जोन में 18 किलोमीटर पाइप लाइन की सफाई अब तक कराई है। लोकार्पण के बारे में मैं नहीं जानता।
चोक मिले थे मेन होल सफाई के दिए थे निर्देश
नगरीय प्रशासन विभाग की एक टीम बिलासपुर के सीवेज प्रोजेक्ट का निरीक्षण करने आई थी। अक्टूबर 2016 में जब हम वहां गए तो सरकंडा जोन की हालत सही नहीं थी। जोरापारा की मुख्य पाइप पाइप लाइन चोक थी। उसे खुलवाने और पूरे पाइप लाइन की सफाई कराने के निर्देश दिए थे। उस समय बताया गया था कि सफाई शुरू करवाई गई है। जोन 2 के लोकार्पण की जानकारी मुझे नहीं है मैं तो उस समय यहां नहीं था। - एसके जैन, चीफ इंजीनियर नगरीय प्रशासन विभाग रायपुर
इन्होंने हटा दिए कनेक्शन
वार्ड 54 सीबी पांडेय बार-बार जाम हो रहा था कनेक्शन हटा दिया
वार्ड 54 मनीष साहू पानी रिवर्स आ रहा था कनेक्शन हटा दिया
वार्ड 54 सुबोध पांडे चेंबर से आ रहा था पानी कनेक्शन हटा दिया
वार्ड 54 राम प्रसाद राठौर पाइप जाम था कनेक्शन हटा दिया
वार्ड 55 अंश वस्त्रकार पानी जाता ही नहीं था कनेक्शन हटा दिया
वार्ड 55 विभा तिवारी पाइप जाम था कनेक्शन हटा दिया
सवाल- आपने क्या किया? लोकार्पण की इतनी हड़बड़ी क्यों थी?
सवाल- चार साल में सरकंडा क्षेत्र में सीवेज प्रोजेक्ट सुचारू नहीं हो पाया। इसके लिए कौन जिम्मेदार है?
hin_Deva unk unk hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva mai_Deva hin_Deva hin_Deva